text: перу ағысы перу ағысы (гумбольд ағысы) тынық мұхиттың суық беткі ағысы, батыс желдер ағысының бір тармағы. судың температурасы 15 20ос, жылдамдығы шамамен 0,9 км/сағ. су ағымы 15 20 млн. м3/с. перу мен чилидің батыс жағалауларын бойлай 45o және 4o о. е. аралығында оңтүстіктен солтүстік бағытқа қарай қозғалып, қоңыржай белдеу суын экваторға дейін алып барады. перу ағысы мұхиттық, жағалық және олардың аралығынан оңтүстікке бағытталған перу чили қарсы ағыстарынан тұрады; 4o о. е. маңында батысқа бұрылып, оңтүстік пассат ағысына қосылады. перу ағысы құрлық жағалауында ауа төмендеуіне және жауын-шашынның аз түсуіне (атакама шөлі) әсер етеді. «қазақстан»: ұлттық энцклопедия бас редактор ә. нысанбаев алматы «қазақ энциклопедиясы» бас редакциясы, 1998 isbn 5-89800-123-9, vii том